《白日吟》
清代·陈自修

白日不我待，志士心悲伤。
功业一无就，双鬓镜中苍。
古人有遗一，日进期无疆。
读尽天下书，拄腹复撑肠。
谈笑折强虏，风尘靖四方。
收复旧版宇，万国来梯航。
爵禄安可羁，高蹈从子房。
兹事属吾辈，终夜不能忘。

作者简介：陈自修，字德新，金陵（今江苏南京）人。高宗绍兴二十七年（一一五七）进士。孝宗乾道八年（一一七二）除秘书省正字。九年致仕。